
Előterjesztés
a Közgyűlés részére
Tisztelt Közgyűlés!
A Fővárosi Közgyűlés illetékes bizottságai és 2011. évtől a Fővárosi Közgyűlés minden évben felhívást tettek közzé az „Élen a tanulásban, élen a sportban” fővárosi kitüntető cím elnyerésére. 

A kitüntető címben 44 éve azok a fővárosi köznevelési intézményekben tanuló diákok és hallgatók részesülhetnek, akik kimagasló tanulmányi eredményeik mellett magas szintű sporttevékenységet folytatnak és abban elismerésre méltó eredményekkel rendelkeznek. Ennek feltételeit az évente nyilvánosságra hozott pályázati felhívás tartalmazza. A felhívásra kb. 300-350 pályázat érkezik, melyből kb. 35-37 fő kitüntetését tervezzük.

 A központi ünnepség költségvetése a tavalyi évben mindösszesen 800 ezer Ft volt, ezért a kiadásokat jelentős mértékben csökkenteni kellett. A rendezvény költségeit teljes mértékben a sport költségvetéséből biztosítottuk.  Az oktatási ágazat előreláthatólag az idén sem tud anyagilag hozzájárulni a központi ünnepség lebonyolításához.

A pályázati felhívás kiírása költségvetési forrást nem igényel. Az „Élen a tanulásban, élen a sportban” kitüntető cím központi ünnepségének megrendezéséhez szükséges összeget az éves költségvetés elfogadását követően a „8413 Sportcélú támogatás” cím 2013. évi előirányzatán rendelkezésre álló keretösszeg felosztása során tervezzük biztosítani a sportcélú gazdálkodás figyelembe vételével, a Fővárosi Közgyűlés döntésének függvényében. 

Az ünnepélyes díjátadó ünnepségre - a T. Közgyűlés döntésétől függően- várhatóan a 2012/2013. tanév végén vagy 2013 év őszén kerül sor, melyet a Kulturális, Turisztikai és Sport Főosztály Sport Osztálya az Oktatási, Gyermek- és Ifjúságvédelmi Főosztály segítségével szervez.

Kérem a T. Közgyűlést, hogy az előterjesztést és az alábbi határozati javaslatokat megtárgyalni és elfogadni szíveskedjék.



Határozati javaslat

A Fővárosi Közgyűlés úgy dönt, hogy:



elfogadja a mellékelt 2013. évi „Élen a tanulásban, élen a sportban” fővárosi kitüntető cím pályázati felhívását.

határidő:	azonnal
felelős: 	Tarlós István főpolgármester

2.

gondoskodik a pályázati felhívás nyilvános közzétételéről.

határidő:	 az elfogadást követő 15 napon belül
felelős: 	Tarlós István főpolgármester

3.

felkéri a Főpolgármestert, hogy  a pályázat szakmai bíráló testületének  létrehozásáról gondoskodjon.

határidő:	az elfogadást követő 30 napon belül 
felelős: 	Tarlós István főpolgármester

Határozathozatal módja: Az 1-3. pontok esetében egyszerű szavazattöbbség.

Budapest, 2013. február  „    .”
	                                                                                                                       Dr. Szentes Tamás
                                                                                                                                   főpolgármester-helyettes

